Geirr Lystrup

Geirr Lystrup (1949–2025) var en norsk visesanger, gitarist, komponist og forfatter.<ref>[https://www.aftenposten.no/nekrolog/i/3MaBMv/nekrolog-geirr-lystrup-19492025 Sigmund Groven, Henning Sommerro, Steinar Ofsdal og Øyvind Melien: Geir Lystrup (1949-2025)] - Minneord i Aftenposten 27. juni 2025</ref>

 Liv og virke 
 Bakgrunn 
Geirr Lystrup ble født i Vinje i Telemark og var bosatt i Brumunddal. Han var sønn av prest og billedkunstner Sigmund Lystrup og bror av Marianne Lystrup. 

 Kunstnerisk virke 
Geirr Lystrup ga ut en rekke visealbum og barneplater og skrev flere bøker og teaterstykker. Blant annet skrev han tekst til fem album med Per Oddvar Hildre og Det Norske Kammerkor. Han debuterte med albumet Ti på taket og måltrostblues i 1972.75 års omtale i Aftenposten 22. mars 2024

Hans første bokutgivelse var på Gyldendal forlag i 1973, og hadde tittelen Egon Gruphs reise i virkeligheten : viseroman. Bokens innledning lød:«Flere år hadde Egon Gruph prøvd å finne Virkeligheten: Informa Solreiser, tirsdagstur i Sørmarka, transendental meditasjon og ny midtskill.

Alt forgjeves. Egon Gruph ble motløs.

Men så en dag skjedde det. Et fly eller en flue forsvant plutselig ned i halsen hans. Han fikk tårer i øynene. Han visste ikke om han skulle le eller svelge og sa ha-ha-atsjoh så høyt at han landet på baken i Dagsrevyen for igår. Foran ham lå en liten varm poet. Den hadde han nyst ut. Det var skjedd! Ingen skjønner hvordan, men Egon Gruph følte at nå var Virkeligheten nær. Han fikk et underlig smil mellom kinnene, og heretter gikk han rundt og hørte sanger overalt.»Utover i debutboken fungerer historien om Egon Gruph som et mellomstikk mellom noter og tekst til bokens sanger, som også er utstyrt med veiledning om enkle akkorder man kan spille på gitar til sangene. Sangene er dels skrevet av Lystrup selv, dels hentet fra andre kilder. 

Som visesanger hadde han som regel med seg sitt faste band Godtfolk, og flere av albumene er gitt ut under navnet «Geirr Lystrup og Godfolk». Han har vært med i det nordiske folkemusikkensemblet Kvedar, samarbeidet med Moskva Balalaika Quartet, Henning Sommerro og SKRUK. 

Lystrup samarbeidet om flere barneplater med hjelpeorganisasjonen FORUT. Overskuddet ble gitt til organisasjonens prosjekter i fattige land. 

I 2008 ble Lystrups tredje barneplate Sangen om Omis utgitt. Den handler om den åtte år gamle barnehjemsgutten Omis fra Katmandu i Nepal. Lystrup var i Nepal i ti dager i januar 2008, traff Omis og skrev sangene etter at han vendte hjem til Norge. Høsten samme år turnerte Lystrup i Norge sammen med musikerne Øivind Madsen, Børre Flyen, Olav Torget, Olav Lystrup Thesen, Durgata Khatiwada på  fløyter og gambiske Miki på djembe.

 Plateutgivelser 
 1972: Ti på taket og Måltrostblues 
 1973: Strengleikar 
 1976: Ut av din draum 1977: Grendevisur og danselåt 
 1979: I menneskenes Land 
 1981: Songen om kjærligheta 1981: Kom sol på alle mine berg 1983: Ha ti dæ! 1985: Diger dag 1988: Egg & champagne 1990: Maurits og den store barnålkrigen 1992: Sommar i September 1994: Brakar og Johanna 1996: I Junis hjerte 1998: Blå sko 1999: Krystallslottet 2002: Stjerna fra øst 2003: Fly som en stein (med Hege Rimestad)
 2005: Samme gamle greia 2005: Sangen om Yebo 2007: Sangen om Vasana 2008: Sangen om Omis 2009: God tid 2013: Konrad, åh Konrad 2014: Til Alf og damene 2015: Jens Gunderssen 12 Viser (med Jørn Simen Øverli og Jorunn Pedersen)
 2016: Dikt & slikt 2017: Lyden av Mjøsa 2019: 20 Ballader Andre utgivelser 
 1983: Egon Gruphs reise i virkeligheten : viseroman, Gyldendal
 1980: Skjemteviser og salmevers (en musikkassett ble utgitt samtidig – med opptak av visene – fremført av Margit Gunvaldjord og Aslak Brekke; 2001 utgitt på musikk-CDbibsys.no)
 1981: Kjærteikn og kilevinkar 1986: Grendeviser og graffiti 1991: Vinden spør (visesamling) illustrert av Kåre BondesenGeirr Lystrup: Vinden spør – visesamling (1991)
 1991: Ei høring for skogen (barnebok), illustrert av Unni-Lise JonsmoenGeirr Lystrup: Ei høring for skogen (1991)
 1990: Mauritz og den store barnålkrigen – illustrert av Malgorzata Piotrowska (både bokGeirr Lystrup: Mauritz og den store barnålkrigen (1990) og musikktrykk)
 1994: Brakar og Joanna  – illustrert av Malgorzata PiotrowskaGeirr Lystrup: Brakar og Joanna  (1994)
 1999: Krystallslottet, Cappelen – illustrert av Malgorzata Piotrowska
 2002: Stjerna fra øst, Verbum – illustrert av Malgorzata Piotrowska
 2005: Vårtakkefesten, Verbum – illustrert av Malgorzata Piotrowska
 2008: Viseboka mi 
 2009: Barnesangboka – illustrert av Malgorzata Piotrowska
 2010: Salmeboka mi (sanger/viser), Juni forlag
 2011: Fortell fra Spania, Tobben (barnebok), Juni forlag
 2012: 10 apekatter (billedbok), Juni forlag
 2014: Katten og fuglene (billedbok), Juni forlag
 2015: Maurits og den store barnålkrigen (billedbok), Juni forlag
 2018: Da bestefar ble ape (billedbok), Juni forlag

 Priser og utmerkelser 
 Ringsaker kommunes kulturpris
 Statens arbeidsstipend (3-årig)
 TONO-prisen
 Nominert til Spellemannprisen 1972 i klassen årets mannlige artist for Ti på taket og måltrostblues Nominert til Spellemannprisen 1976 i klassen årets viseplate for Ut av din draum Nominert til Spellemannprisen 1979 i klassen viseplate for I menneskenes land'
 Spellemannprisen 1981 i åpen klasse for Songen om kjærligheta
 Nominert til Spellemannprisen 1983 i klassen årets folkemusikk/gammaldans: for Ha ti dæ! (med Godtfolk)
 Prøysenprisen 1987
 Rolf Gammleng-prisen 1988
 Spellemannprisen 1988 i klassen visesang for Egg & champagne
 Nominert til Spellemannprisen 1990 i klassen barneplate for Maurits og den store barnålkrigen
 Spellemannprisen 1993 i klassen barneplate for Våre beste barnesanger 2 (med Bukkene Bruse, Anne Kari Hårnes, Kirsten Bråten Berg) 	
 Nominert til Spellemannprisen 1992 i klassen visesang for Sommar i september (med Godtfolk)
 Nominert til Spellemannprisen 1994 i klassen barneplate for Brakar og Johanna
 Kardemommestipendet fra NOPA 1996
 Nominert til Spellemannprisen 1999 i klassen barneplate for Krystallslottet
 Barneradioens krystall 2000
 Spellemannprisen 2003 i klasse barneplate for Fly som en stein (med Hege Rimestad)
 Spellemannprisen 2005 i klasse barneplate for Sangen om Yebo
 Hedmark fylkeskommunes kulturpris 2010

 Referanser 

 Eksterne lenker 

  Geirr Lystrup i Forfatterkatalogen hos Norsk Forfattersentrum


Kategori:Norske visesangere
Kategori:Norske gitarister
Kategori:Norske komponister
Kategori:Norske låtskrivere
Kategori:Norske barnebokforfattere
Kategori:Vinnere av Spellemannprisen
Kategori:Personer fra Vinje kommune